ত্রিপুরার স্বাস্থ্য দফতরের নথি অনুযায়ী, ওই রাজ্যে বেড়ে চলেছে এইচআইভি/এইডসে আক্রান্তের হার৷ তাই, কীভাবে এইচআইভি/এইডস প্রতিরোধের জন্য সরকারের তরফে কোন ধরনের প্রয়াস গ্রহণ জরুরি, সেই বিষয়ে দিন কয়েক আগে ত্রিপুরা বিধানসভায় আলোচনা হয়েছে৷ ত্রিপুরায় যৌনকর্মীরা থাকলেও ওই রাজ্যে কোনও যৌনপল্লি নেই৷ যে কারণে, এইচআইভি/এইডস প্রতিরোধের জন্য ত্রিপুরা সরকারের তরফে যৌনপল্লি গড়ে দেওয়া উচিত কি না, এমন প্রশ্ন-ও উঠেছিল ওই আলোচনায়৷ শুধুমাত্র তাই নয়৷ ত্রিপুরায় এখন ৫,১৪৫ জন মহিলা যৌনকর্মী রয়েছেন৷ কাজেই, ওই আলোচনায় এমন প্রশ্নও উঠেছিল যে, যৌনপল্লি থাকলে এইচআইভি/এইডস প্রতিরোধের বিষয়ে অগ্রগতি হবে৷ কাজেই, যৌনকর্মীদের স্বাস্থ্য সুরক্ষার জন্য কেন যৌনপল্লি তৈরি হবে না?